ธนกฤต พานิชวิทย์

ธนกฤต พานิชวิทย์ ชื่อเล่น ว่าน (เกิด 12 สิงหาคม พ.ศ. 2528) เป็นนักร้อง นักแต่งเพลง โปรดิวเซอร์ นักแสดง และพิธีกรชาวไทยที่มีชื่อเสียง เริ่มเข้าวงการจากเข้าร่วมประกวดในรายการเรียลลิตี้ทรู อะคาเดมี แฟนเทเชีย (ในขณะนั้นยังเป็น ยูบีซี อะคาเดมี่ แฟนเทเชีย) ซีซั่น 2 ในพ.ศ. 2548 เมื่อจบรายการจึงมาเป็นศิลปินในสังกัด ทรู แฟนเทเชีย อยู่ 5 ปี และได้รับโอกาสต่าง ๆ มากมายจากผู้ใหญ่จาก GMMA และเมื่อหมดสัญญากับทางทรู แฟนเทเชียแล้ว จึงได้ย้ายมาอยู่สังกัด GMMA ในเครือของ จีเอ็มเอ็ม แกรมมี่ และเมื่อปี 2557 ได้ย้ายมาอยู่กับค่ายเพลงสไปซีดิสก์ มีผลงานต่าง ๆ ต่อเนื่องมาจนถึงปัจจุบัน

**ประวัติ**
ธนกฤต พานิชวิทย์ หรือ ว่าน เกิดเมื่อ 12 สิงหาคม พ.ศ. 2528 ที่อำเภอปากเกร็ด จังหวัดนนทบุรี เป็นบุตรของนายธเนศและนางวานิสา พานิชวิทย์ สำเร็จการศึกษาระดับมัธยมศึกษาตอนต้นจากโรงเรียนเบญจมราชานุสรณ์ และตอนปลายจากโรงเรียนสามเสนวิทยาลัย และปริญญาตรีจาก คณะมนุษยศาสตร์และสังคมศาสตร์ ภาควิชาดนตรีสากลมหาวิทยาลัยราชภัฏจันทรเกษม และปริญญาโทจากคณะนิเทศศาสตร์ มหาวิทยาลัยกรุงเทพ สาขาการสื่อสารเชิงกลยุทธ์
ว่านเข้าวงการด้วยการสมัครเข้ารายการทรู อะคาเดมี แฟนเทเชีย ฤดูกาลที่ 2 ในรหัส V3 หลังจบการแข่งขัน ว่านก็มีผลงานเพลงออกมาภายใต้สังกัดบริษัท ทรู แฟนเทเชีย เช่น อัลบั้ม รวมถึงการเล่นละครโทรทัศน์ พิธีกรรายการโทรทัศน์ ละครเวที ภาพยนตร์ และการเป็นดีเจ แต่หลังจากครบสัญญา 5 ปี กับทาง ทรู แฟนเทเชีย ว่าน ธนกฤต ได้ย้ายสังกัดไปบริษัทในเครือ จีเอ็มเอ็ม แกรมมี่ ชื่อ GMMA แล้วเมื่อวันที่ 8 ตุลาคม พ.ศ. 2553  ในเดือนกันยายน 2557 ย้ายมาอยู่กับค่ายเพลง สไปซีดิสก์ และเปิดตัวซิงเกิลแรกเพลง “ดาวอังคาร”   
ด้านชีวิตส่วนตัวเคยคบหาดูใจกับ มิณฑิตา วัฒนกุล, พิมพ์มาดา บริรักษ์ศุภกร และ ธนันต์ธรญ์ นีระสิงห์

**คอนเสิร์ต “10 ปี ว่าน โซโลอิสท์ อะโลนเวร่า ตอน คนดีศรีขาวจ๋อง”**
เมื่อ 20 สิงหาคม 2559 ธนกฤตเปิดคอนเสิร์ตเดี่ยวครั้งแรกในชีวิต ฉลองครบรอบ 10 ปีในวงการบันเทิง ณ อิมแพ็ค อารีน่า เมืองทองธานี ธนกฤตได้ถ่ายทอดเรื่องราวและประสบการณ์ตลอด 10 ปี ชีวิตในวงการบันเทิง ผ่านบทเพลงตลอด 4 ชั่วโมงเต็ม พร้อมด้วยแขกรับเชิญพิเศษ เปิดตัวด้วยเพลง “คนเหงาที่ไม่เคยเหงา”, “สักเรื่องได้ไหม”, “มีประโยชน์ต่อระบบนิเวศ” และแขกรับเชิญคนแรกเริ่มด้วย รัฐ Tattoo Colour กับเพลง“รักแรกพบ”, ร่วมร้องกับแพท วง Klear ในเพลง“คำยินดี” ต่อด้วยศิลปินฮิพฮอพ Urboy TJ มาฮิพฮอพกับว่านในเพลง “ร้อยแก้ว” จากนั้นบอย ตรัย มาร่วมแจมกับว่าน รวมถึงเพลง “ทุกครั้งที่ฟัง” ที่บอย ตรัยแต่งและให้ว่านร้อง จากนั้นเป็นเซอร์ไพรส์พิเศษ เพลง “Thinking Out Loud” ที่ว่านตั้งใจร้องให้ ฟาง ธนันต์ธรญ์  

จากนั้น ป๊อด โมเดิร์นด็อกมาร้องเพลง “ตาสว่าง” และ “ขอบคุณ” และเพลง “นาที” ที่ว่านอยากให้ป๊อด โมเดิร์นด็อก ศิลปินในดวงใจได้เป็นผู้ขับร้อง ปิดท้ายด้วยแขกรับเชิญสุดซี้ตั้งแต่สมัย AF จนถึงปัจจุบันอย่าง อ๊อฟ ปองศักดิ์ ช่วงท้ายมีเซอร์ไพรส์จากคุณพ่อคุณแม่ของว่านขึ้นมาอวยพรให้กับลูกชาย นอกจากนี้ตลอดทั้งคอนเสิร์ตยังมีเพลงมากมายที่ว่านได้นำมาร้อง เช่น “วัยทองรำลึก”, “รู้สึกดี”, “คนไม่มีเวลา”, “สิ่งเล็ก ๆ ที่เรียกว่ารัก”, “ดาวอังคาร”, “อยู่บำรุง” และ “ระยะปลอดภัย”

**งานโปรดิวเซอร์ == 
ธนกฤตได้เริ่มเป็นโปรดิวเซอร์ให้แก่ศิลปินในค่าย ทรู แฟนเทเชีย ปัจจุบันได้ทำงานเป็นโปรดิวเซอร์ให้กับ แซนดี้ ญาณิศา บุณยตุลย์ ศิลปินในช่อง Soloist Channel รวมถึงการแต่งเพลงให้กับศิลปินจากค่ายต่าง ๆ และการแต่งเพลงประกอบละคร , เพลงประกอบโฆษณาและอื่น ๆ อีกมากมาย

**จุดยืนทางการเมือง**
ธนกฤตสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  ทั้งเคยใส่เสื้อ ผนงรจตกม. จนเป็นประเด็นในสังคมออนไลน์ เช่นเดียวกับ ปราโมทย์ ปาทาน 

**ผลงานเพลง**

**ซิงเกิล**

**ร่วมกับศิลปินอื่น**

**เพลงอื่น ๆ ที่ปรากฏ**

**สตูดิโออัลบั้ม**

**อัลบั้มอื่น ๆ**
 Baby Hip-Pro (เพลง ว๊าก
) (กันยายน 2547)- ปฏิบัติการเร่ขายฝัน (รวมเอเอฟ 2) (25 พฤศจิกายน 2548)- Plam Plam (ร่วมกับ โจ AF2 และมาย AF2) (4 กุมภาพันธ์ 2549)- Dream Team (เอเอฟ 1-2) (กรกฎาคม 2549)- Soul Much In Love (เอเอฟ 1-3) (23 มกราคม 2550)- อัลบั้มเพลงประกอบละครเวที AF The Musical ตอน เงิน เงิน เงิน (23 กุมภาพันธ์ 2550)- อัลบั้มเพลงประกอบละครเวที AF The Musical ตอน โจโจ้ซัง  (12 สิงหาคม 2551)- อัลบั้มเพลงฮอตละครฮิต 5 (2 มิถุนายน 2552)- AF Hits Singles 2009 (เพลง "อยู่บำรุง") (14 มกราคม 2553)

**เพลงประกอบซีรีส์/โฆษณา/อื่น ๆ**

**การแต่งเพลง**
 แต่งเนื้อเพลงและร่วมร้องคอรัส เพลง "เพราะดาว" ในอัลบั้มเดี่ยวของ พัดชา เอนกอายุวัฒน์ (อัลบั้ม Patcha the miracle 6)- แต่งเนื้อเพลง "คนไกลไกล" ขับร้องโดย เจนนิเฟอร์ คิ้ม (ทำนองเพลงแต่งโดย จรส ฟูพร้อมวงศ์)- แต่งเนื้อเพลงในอัลบั้มรวมของเอเอฟ 5 ให้กับ กี๋ AF5 (ฐษชัย ชนะอรรถกาล) ร่วมกับ ครูบิ๊ก ธานัท ธัญญาหาร- แต่งเนื้อเพลงในอัลบั้มรวมของเอเอฟ 5 ให้กับ ว่าน AF5 (ยศนันท์ วงษ์เซ็ง) ร่วมกับ จั๊ก ชวิน จิตรสมบูรณ์- แต่งเนื้อและทำนองเพลง "รักหมุนเวียน" โดยร่วมร้องกับ โจ AF2 (ภานุพล เอกเพชร) เพื่อประกอบรายการเจาะใจ ตอน Change- แต่งเนื้อและทำนองเพลง "วันทุกข์ วันศุกร์" ประจำรายการ Club Friday ของ คลื่น 106.5 Greenwave- แต่งเนื้อเพลงประกอบละคร "ก๊วนกามเทพ" จำนวน 2 เพลง เพลงอยู่เดี่ยว และเพลง คนเย็นชา..ไม่เหลือใคร- แต่งเนื้อเพลง "ไม่ใช่ความจริง" ให้กับ มาลีวัลย์ เจมีน่า (อัลบั้ม "Sensation")- แต่งเนื้อเพลง "คนที่พร้อมให้เธอ" ให้กับ วันธงชัย อินทรวัตร (ต้อล AF4) โดยใช้ประกอบละคร "เศรษฐีข้างเขียง"- แต่งเนื้อเพลงทุกเพลงในอัลบัมใหม่ของ น็อตโต๊ะ ร่วมกับ จั๊ก ชวิน จิตรสมบรูณ์ โดยมีซิงเกิลแรกชื่อเพลง "เพื่อนคนสุดท้าย" และซิงเกิลที่สอง "รักข้างเดียว"- แต่งเนื้อเพลง "ถามทำไม" ให้กับ ธัญนันท์ มหาพิรุณ (จีน AF)- แต่งเนื้อเพลง "เกินนาน" ในอัลบั้มรวม AF6 Debutants AF6 The Album ให้กับ อ๊อฟ (ชาญณรงค์ หอมชิต)- แต่งเนื้อเพลง "ถามไม่เอาคำตอบ" ในอัลบั้มรวม AF6 Debutants AF6 The Album ให้กับ ที (ทีป์ชลิต พรหมชนะ)- แต่งเนื้อและทำนองเพลง "สิ่งเล็ก ๆ ที่เรียกว่ารัก" เพลงประกอบภาพยนตร์ สิ่งเล็ก ๆ ที่เรียกว่า...รัก- แต่งเนื้อเพลง "เสียงพล่อย ๆ" และ "รักตัวเองก็พอ" ให้กับ พัดชา เอนกอายุวัฒน์- แต่งเนื้อเพลงและทำนองเพลง "ไม่มีใคร...ดีกว่า" ในอัมบั้มรวม True AF7 Showcase ให้กับ น้ำแข็ง (ชญาน์ทัต อยู่เป็นแก้ว )- แต่งเนื้อเพลงและทำนองเพลง เหตุผล(คนที่ไม่เข้าใจ)ประกอบละคร ปลาไหลป้ายแดง- แต่งเนื้อเพลงและทำนองเพลง ถึงเธออีกคน ขับร้องโดย โบ สุนิตา ประกอบละคร ปลาไหลป้ายแดง- แต่งเนื้อเพลง "รักเธอซ้ำ ๆ" ให้กับ โรส ศิรินทิพย์ หาญประดิษฐ์ (อัลบั้ม "Living Rose")- แต่งเนื้อเพลงและขับร้องเพลง "มือปราบพ่อลูกอ่อน" ประกอบละคร มือปราบพ่อลูกอ่อน- แต่งเนื้อเพลง "นับดาว" ขับร้องโดย ปีเตอร์ คอร์ป ไดเรนดัล ประกอบละคร หนุ่มบ้านไร่กับหวานใจไฮโซ- แต่งเนื้อเพลงและขับร้องเพลง "เบาหวาน" ประกอบภาพยนตร์ วาเลนไทน์ สวีทตี้- แต่งเนื้อเพลงและเรียบเรียง(เรียบเรียงร่วมกับ อคิร วงษ์เซ็ง(ว่านไฉ))"เพลงฝันทำทาง" ประกอบละคร สื่อรักสัมผัสหัวใจ- แต่งเนื้อเพลงและเรียบเรียง(เรียบเรียงร่วมกับ อคิร วงษ์เซ็ง (ว่านไฉ)) "หวั่นไหว" ประกอบละคร สื่อรักสัมผัสหัวใจ- แต่งเนื้อเพลง ทำนองเพลง และคอรัส "บ่ายสอง" ขับร้องโดย คชา นนทนันท์ อัญชุลีประดิษฐ์- แต่งเนื้อเพลง "ข้อความสุดท้าย" ขับร้องโดย ปีเตอร์ คอร์ป ไดเรนดัล อัลบั้ม Calling Love 2- แต่งเนื้อเพลง "รัก ไม่รัก" ขับร้องโดย ปีเตอร์ คอร์ป ไดเรนดัล เพลงประกอบละคร นางร้ายสายลับ- แต่งเนื้อเพลง "คนที่ยืนตรงนี้" ขับร้องโดย ปีเตอร์ คอร์ป ไดเรนดัล เพลงประกอบละคร แอบรักออนไลน์- แต่งเนื้อเพลง "เส้นขอบฟ้า" ขับร้องโดย จั๊ก ชวิน จิตรสมบูรณ์ เพลงประกอบละคร ปาฏิหาริย์รักข้ามขอบฟ้า- แต่งเนื้อเพลง "ไม่มีเธอ" ขับร้องโดย ปีเตอร์ คอร์ป ไดเรนดัล เพลงประกอบภาพยนตร์ ละติจูดที่ 6- แต่งเนื้อเพลง "Classmate (เพื่อนคนพิเศษ)" ให้กับวง BNK48
*แต่งเนื้อเพลง "สวัสดีความรัก" ร่วมกับ อคิร วงษ์เซ็ง (ว่านไฉ) ให้กับ แซนดี้ ญาณิศา บุณยตุลย์

**โปรดิวเซอร์**
 เป็นโปรดิวเซอร์ในอัลบั้มรวม AF6 Debutants AF6 The Album ให้กับ อ๊อฟ (ชาญณรงค์ หอมชิต)- เป็นโปรดิวเซอร์ในอัลบั้มรวม AF6 Debutants AF6 The Album ให้กับ ที (ทีป์ชลิต พรหมชนะ)- เป็นโปรดิวเซอร์ร่วมกับ โตน โซฟา (จักรธร ขจรไชยกูล)ให้กับวง Past Tales- เป็นโปรดิวเซอร์ในอัมบั้มรวม True AF7 Showcase ให้กับ น้ำแข็ง (ชญาน์ทัต อยู่เป็นแก้ว)
*เป็นโปรดิวเซอร์ให้กับ แซนดี้ ญาณิศา บุณยตุลย์

**คอนเสิร์ต**
 Dream Factory Concert รวมเอเอฟ 2- Never Before Never Again Concert by P&G รวมเอเอฟ 2- Love Me Love My Dog Concert by Central Plus Card รวมเอเอฟ 2- The Battle of Dream Concert รวมเอเอฟ 1-2- To Be Number One Concert ตอน : กำเนิดนักล่าฝัน ทูลกระหม่อมหญิงอุบลรัตน์ราชกัญญา สิริโสภาพรรณวดี และเอเอฟ 2- AF Dream Team Concert by FM One รวมเอเอฟ 1-2- คืนเหย้าเหล่านักล่าฝัน รวมเอเอฟ 2- Snow Kim กับผู้ชายทั้ง 7 โดยเป็น 1 ในแขกรับเชิญ- To Be Number One Concert ตอน :The theatre of Loveทูลกระหม่อมหญิงอุบลรัตน์ราชกัญญา สิริโสภาพรรณวดี และเอเอฟ 1-2-3- Green Concert หมายเลข 10 The Lost Love Songs (พร้อมบันทึกเสียงในซีดีที่แจกให้ผู้ซื้อบัตรทุกท่าน)- A-TIME * AF คนพันธุ์ A , The Reality Concert (ดีเจเอไทม์ ปะทะ เอเอฟ)- แอม ว่าน คอนเสิร์ต แอม เสาวลักษณ์ 2551- AF FUNTASIA ปี 2550 ที่สวนสนุกดรีมเวิร์ล เวที Magic Chat show- BRIGHTER IDEA BY PHILIPS TORNADO PRESENTS AMP - WAN LIVE IN CONCERT I’ll HAVE TO SAY I LOVE YOU IN A SONG- THE SINGER CONCERT อ๊อฟ ปองศักดิ์ เป็น 1 ในแขกรับเชิญ- AF FUNTASIA ปี 2551 ตอน Cooling The World ที่สวนสัตว์ซาฟารีเวิร์ล เวที Melody of Bird - Miniconcert ต่าง ๆ ของ Chill Band ของคลื่น 89 Chill FM ตาม Tops supermarket- The Bachelors Dream Concert จาก True music (@พารากอน ในวันที่ 9 พฤษภาคม 2552)- Calories Blah Blah Unplugged concert เป็นแขกรับเชิญ ในรอบวันอาทิตย์ที่ 28 มิถุนายน 2552- Green Concert หมายเลข 12 Greenwave's The Greatest Songs (จำนวน 2 รอบ ในวันที่ 26-27 กันยายน 2552)- ว่าน เอ็ม รุจ YESTERDAY ONCE MORE CONCERT WITH WAN M RUJ (จำนวน 2 รอบ ในวันที่ 17-18 ตุลาคม 2552)- True Music Party ตามสถาบันในจังหวัดต่าง ๆ - COVER NIGH PLUS THE DUET GUITER กับ โรส ศิรินทิพย์  - 5 men and a lady concert (วิยะดา โกมารกุล ณ นคร)- Free concert ของ Nestle Fitness แดน วรเวช และ วงมายด์ - Miniconcert Wan Soloist Plan B จัดที่ อาคารทิปโก้ ถ.พระราม 6 (เดิมจัดที่ Centerpoint PlayHouse @ Central World)- คอนเสิร์ตอาหลานโชว์ ร่วมกับ ไพบูลย์เกียรติ เขียวแก้ว กับ อ๊อฟ ปองศักดิ์ - คอนเสิร์ตแสตมป์ ควบ ว่าน ร่วมกับ อภิวัชร์ เอื้อถาวรสุข จัดที่ สนามกีฬาไทย-ญี่ปุ่นดินแดง อาคารกีฬาเวสน์ 2 (จำนวน 1 รอบ ในวันที่ 7 สิงหาคม 2553)- คอนเสิร์ต Bam'S Love Song Concert ในวันที่ 13 พฤศจิกายน 2553- พิธีกรในคอนเสิร์ต KRUNGSRI AF COMEDY SHOW MUST GO ON- Big Mountain Music Festival 2011 วันที่ 11 ธันวาคม 2554 ที่โบนันซ่า เขาใหญ่ เวที Cowstage- Krungsri AF All Seasons วันที่ 24 ธันวาคม 2554 ที่อิมแพ็ค อารีน่า เมืองทองธานี- คอนเสิร์ต Wan & The Guitars วันที่ 24 มีนาคม 2555 ที่หอประชุมใหญ่ มหาวิทยาลัยธรรมศาสตร์ ท่าพระจันทร์- คอนเสิร์ต AF Reunion V Fun มันส์ เฟิร์ม วันเสาร์ที่ 6 มิถุนายน 2558/2015 - Impact arena เมืองทองธานี- คอนเสิร์ต รวมเลือดเนื้อชาติเชื้อไทย ครั้งที่ 3 (รำลึกถึงพระเจนดุริยางค์) เป็นแขกรับเชิญของวงดุริยางค์ทหารอากาศ วันที่ 19 สิงหาคม 2558 ณ โรงละครอักษรา คิงพาวเวอร์- คอนเสิร์ต ค.ส.ต. คืนความสุขสู่สายตา (10 ปี AF2) วันที่ 10 ตุลาคม 2558 ที่ จีเอ็มเอ็มไลฟ์เฮาส์- คอนเสิร์ตสามแยกปากหวาน ร่วมกับ ป๊อบ ปองกูล กับ อ๊อฟ ปองศักดิ์- คอนเสิร์ต ทัพฟ้าคู่ไทยเพื่อชัยพัฒนา ครั้งที่ 10 (ฉลองสิริราชสมบัติครบ 70 ปี พระบาทสมเด็จพระปรมินทรมหาภูมิพลอดุลยเดช) เป็นแขกรับเชิญของวงดุริยางค์ทหารอากาศ วันที่ 13 - 14 มิถุนายน 2559 ณ หอประชุมใหญ่ ศูนย์วัฒนธรรมแห่งประเทศไทย (สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จมาทอดพระเนตรในรอบวันที่ 14) - คอนเสิร์ต 10 ปี ว่าน โซโลอิสท์ อะโลนเวร่า คอนเสิร์ต ตอน คนดีศรีขาวจ๋อง วันที่ 20 สิงหาคม 2559 จัดที่ อิมแพ็ค เมืองทองธานี- JKN Mega Showcase : 7 - 11 - 17 Diamond Gold ร้องเพลงประกอบละครโปรเจกต์ รักกระชากใจ เดอะซีรีส์ วันที่ 7 พฤศจิกายน 2560 จัดที่โรงละครอักษรา คิงพาวเวอร์- คอนเสิร์ตสามแยกปากหวานสามบวกหนึ่ง ร่วมกับ ป๊อบ ปองกูล กับ อ๊อฟ ปองศักดิ์ และ โอ๊ต ปราโมทย์ วันที่ 23-25 มีนาคม 2561 จัดที่ รอยัล พารากอน ฮอลล์- คอนเสิร์ต 4 แยกปากหวาน ตอน 2562 สี่แยกครองเมือง ร่วมกับ ป๊อบ ปองกูล กับ อ๊อฟ ปองศักดิ์ และ โอ๊ต ปราโมทย์ จัดที่ รอยัล พารากอน ฮอลล์ (30-31 มีนาคม 2562)- คอนเสิร์ต 4 แยกปากหวาน ตอน I will survive #สู้ตายเราต้องรอด  ร่วมกับ ป๊อบ ปองกูล กับ อ๊อฟ ปองศักดิ์ และ โอ๊ต ปราโมทย์ แสดงที่ รอยัล พารากอน ฮอลล์ (17–18 กันยายน 2565)

**ผลงานการแสดง **

**ละครโทรทัศน์**

**ซิทคอม**
2553 
รักล้น ๆ 9 คน 4 คู่  
ก้อง
2557 
Cup Cake รักล้นครีม 
ซันนี่ 
2558
ผู้กองเจ้าเสน่ห์
แจ็ค (รับเชิญ)
2559–2560 
ข่าวร้อนก่อนไก่โห่  
เป้
2560 
บริษัท ฮาไม่จำกัด   
ว่าน ธนกฤต (รับเชิญ)
2560–2560 
พ่อบ้านใจกล้าสตอรี่  
วิน
2567 
ละครKoolน่ะทำ 
ว่าน
ซีรี่ส์
2555 
หมวดโอภาส เดอะซีรีส์ปี 2  
ตอน เจาะเวลาหารัก 
วิทยา 
2561 
นอนบ้านเพื่อนเดอะซีรีส์ ภาคไทยแลนด์ 4.0 

ว่าน
2564 
ออฟฟิศติดฮา 

วิทย์
2566 
เพื่อนผมมีมรดกเป็นโฮมสเตย์ครับ 

เตอร์

**ภาพยนตร์**
2550 
เหยิน เป๋ เหล่ เซมากูเตะ 
สาหัส 
2552 
Before Valentine ก่อนรัก...หมุนรอบตัวเรา 
สุธี 
2553 
สุดเขตเสลดเป็ด 
นักทดสอบไมค์ 
2554 
ส.ค.ส. สวีทตี้  
เจ๊ท 
2555 
วาเลนไทน์ สวีทตี้ 
เจ๊ท 

**ละครเทิดพระเกียรติ**
2550
ไฟเดือนห้ากับฝนเดือนหก
วสันต์

**ละครเวที**
 ละครเวที เอเอฟเดอะมิวสิเคิล ตอน เงิน เงิน เงิน รับบทเป็น สัปเหร่อยุทธ์ คู่กับ คุณหนูนัตตี้ (ซึ่งรับบทโดย ซาร่า นลินธารา โฮเลอร์)- ละครเวที เอเอฟเดอะมิวสิเคิล ตอน โจโจ้ซังรับบทเป็น นาวาโท บี.เอฟ.พิงเคอร์ตัน คู่กับ โจโจ้ซัง (ซึ่งรับบทโดย มิ้น มิณฑิตา วัฒนกุล)

**ดีเจ**
 ปี 2549-2552 เป็นดีเจในช่วง "โจว่านโชว์" ทางคลื่น 94 EFM ทุกวันเสาร์และอาทิตย์ เวลา 14.00-17.00 น. (คู่กับ ภานุพล เอกเพชร)- ปี 2552 เป็นดีเจคลื่น Chill89 ทุกวันจันทร์ ถึง ศุกร์ เวลา 16.00 - 18.00 น.- ปี 2555 เป็นดีเจคลื่น Chill89 ช่วง CHILL CHART ทุกวันอาทิตย์ 16.00-18.00 น. ร่วมกับ ดีเจ.โตน- ปี 2556 เป็นดีเจคลื่น Chill89 ช่วง CHILL ON TOP ทุกวันอาทิตย์ 16.00-18.00 น. ร่วมกับ ดีเจ.โตน

**พิธีกร**
 พิธีกร รายการ สุดขั้วทั่วโลก ทางช่อง โมเดิร์นไนน์ ทีวี (พ.ศ. 2549) (คู่กับ ภานุพล เอกเพชร)- พิธีกร รายการ ศุกร์สุดสุข ทางสถานีกองทัพบกช่อง5 (พ.ศ. 2550) ทุกวันศุกร์ เวลา 9.00 - 9.30 น.- พิธีกร รายการ Design ทางช่อง โมเดิร์นไนน์ ทีวี (พ.ศ. 2551) คู่กับ ม้า อรนภา (เป็นพิธีกรภาคสนาม) ทุกวันเสาร์ เวลา 11.30 - 12.00 น.- พิธีกร รายการ 7 กะรัต ทางช่อง 7 (พ.ศ. 2551) เป็นพิธีกรภาคสนาม ช่วง เพชรตัดเพชร ทุกวันอังคาร เวลา 22.25 น.- พิธีกร รายการ ohno show ทางช่อง 5 (พ.ศ. 2553) ร่วมกับ นีโน่ เมทนี และ โอ วรุต ทุกวันพฤหัสบดี เวลา 21.30 น.- พิธีกร รายการ ดาราการ์ตูน ทางช่อง 3 (พ.ศ. 2554)- พิธีกร รายการ ครัวอินดี้ ทางช่อง 5 ทุกวันอาทิตย์ เวลา 12:00-12:35 น. - พิธีกร รายการ Hidden Singer Thailand เสียงลับ จับไมค์ ทางช่อง 3 (พ.ศ. 2558) คู่กับ เปรมณัช สุวรรณานนท์ ทุกวันเสาร์ เวลา 17.20 - 19.00 น.- พิธีกร รายการ เรื่องเล่าเช้านี้ ช่วง ครอบครัวบันเทิง ทางช่อง 3 (วันพฤหัสบดี) (19 พฤษภาคม พ.ศ. 2559 - 2560)- พิธีกร รายการ นอนบ้านเพื่อน ทางกู๊ดเดย์ ออฟฟิเชียล บนยูทูบ ร่วมกับ ภพธร สุนทรญาณกิจ และ อิศรา กิจนิตย์ชีว์ (21 มิถุนายน พ.ศ. 2560 - 22 สิงหาคม พ.ศ. 2561)- พิธีกร รายการ สามแยกปากหวาน ทางช่อง GMM25 (3 กรกฎาคม พ.ศ. 2560 - ปัจจุบัน) ร่วมกับ ป๊อป ปองกูล และ อ๊อฟ ปองศักดิ์ ทุกวันจันทร์ เวลา 21.30 - 22.50 น.- พิธีกร รายการ ว่านไปเรื่อย ทางกู๊ดเดย์ ออฟฟิเชียล บนยูทูบ (22 ธันวาคม พ.ศ. 2560 - ปัจจุบัน)- พิธีกร รายการ Show Me Your Son ลูกแม่หล่อมาก ทางช่อง เวิร์คพอยท์ ร่วมกับ ไอซ์ อภิษฎา ออกอากาศทุกวันเสาร์ เวลา 20.15 – 21.15 น. (23 ธันวาคม พ.ศ. 2560 - 28 กรกฎาคม พ.ศ. 2561)- พิธีกร รายการ สามทหารเสีย ทางกู๊ดเดย์ ออฟฟิเชียล บนยูทูบ ร่วมกับ ป๊อป ปองกูล และ อ๊อฟ ปองศักดิ์(14 มกราคม พ.ศ. 2561 - ปัจจุบัน)- พิธีกร รายการ Chang World: อลังการจานช้าง ทางช่อง changworld บน YouTube ร่วมกับ จอร์จจี้ ปรีโรจน์ เกษมศานติ์ (16 กุมภาพันธ์ พ.ศ. 2561 - 18 พฤษภาคม พ.ศ. 2561)- พิธีกร รายการ Blind Date ทางกู๊ดเดย์ ออฟฟิเชียล บนยูทูบ ร่วมกับ ฟาง FFK (7 สิงหาคม พ.ศ. 2561 - ปัจจุบัน)- พิธีกร รายการ เที่ยวมิดไมล์ ทางช่อง วัน31 ร่วมกับ สิงโต นำโชค ออกอากาศทุกวันอาทิตย์ เวลา 12:30 น. (21 ตุลาคม พ.ศ. 2561 - ปัจจุบัน)- พิธีกร รายการ นอนบ้านเพื่อน SS2 ทางกู๊ดเดย์ ออฟฟิเชียล บนยูทูบ ร่วมกับ ตู่ ภพธร และ ทอม อิศรา (6 กุมภาพันธ์ พ.ศ. 2562 - ปัจจุบัน)- พิธีกร รายการ ประชาชื่น ทางช่อง Soloist Channel บน YouTube (12 มีนาคม พ.ศ. 2562 - ปัจจุบัน)- พิธีกร รายการ Chang World :อลังการจานช้าง SS2 ทางช่อง changworld บน YouTube ร่วมกับ จอร์จจี้ ปรีโรจน์ เกษมศานติ์ (18 มกราคม พ.ศ. 2562 - ปัจจุบัน)- พิธีกร รายการ เกษียณสำราญ บนยูทูบ ร่วมกับ คุณแม่น้ำ: แม่ของว่าน (1 กุมภาพันธ์ พ.ศ. 2562 - ปัจจุบัน)- พิธีกร รายการ กาวกีฬา ทางช่อง Soloist Channel บน YouTube ร่วมกับ แอดหยี what is shoe และ ทิว cactus (21 มีนาคม พ.ศ. 2562 - ปัจจุบัน)
*พิธีกร รายการ เลขาCAM ทางช่อง Soloist Channel บน Youtube ร่วมกับ ฟิล์ม: เลขาของว่าน (16 พฤษภาคม พ.ศ. 2562 - ปัจจุบัน)- พิธีกร รายการ LIP SYNC BATTLE THAILAND SEASON 2 ทางช่อง GMM25 ร่วมกับ ป๋อมแป๋ม นิติ ชัยชิตาทร ออกอากาศทุกวันอาทิตย์ เวลา 19:00 น. (21 เมษายน พ.ศ. 2562 - ปัจจุบัน)- พิธีกร รายการ EAT A SONG โดยมี เชฟแอ้ม นรี บุณยเกียรติ และ เชฟฮูโต๋ เชฏฐ์ภูชิชย์ เถกิงศักดิ์ออกอากาศทุกวันเสาอาทิตย์ เวลา 09.00 ทางช่อง 9 MCOT HD หมายเลข 30 (6 ตุลาคม พ.ศ. 2562 - ปัจจุบัน)- พิธีกร รายการ เชฟตัวแม่ ออกอากาศทุกวันวันเสาร์ เวลา 16.30 น. (ออกอากาศตอนแรก 19 มีนาคม พ.ศ. 2565) ทางช่อง เวิร์คพอยท์- พิธีกร รายการ มีเพื่อนเมื่อพร้อม ทางช่อง Soloist Channel บน YouTube ร่วมกับ ทิว cactus (1 เมษายน พ.ศ. 2565 - ปัจจุบัน)

**รางวัลที่ได้รับ**
 ศิลปินเดี่ยวยอดเยี่ยม รางวัลดนตรี สีสัน อวอร์ด ครั้งที่ 28 ประจำปี 2559- ศิษย์เก่าดีเด่น โรงเรียนเบญจมราชานุสรณ์ ประจำปี พ.ศ. 2554- รับรางวัลเชิดชูเกียรติ“เพชรสยาม”ประเภท ศิษย์เก่าดีเด่น และรางวัลเชิดชูเกียรติประเภทบุคคลแห่งปี 2553 ด้านประพันธ์เพลงสร้างสรรค์สังคม จัดโดยสำนักศิลปะและวัฒนธรรม มหาวิทยาลัยราชภัฏจันทรเกษม

**อ้างอิง**

**แหล่งข้อมูลอื่น**
   ธนกฤต พานิชวิทย์ date=2021-03-05  ที่เว็บไซต์อย่างเป็นทางการของสไปร์ซซี่ ดิสก์- WanThanakrit- wan_soloist- wan_soloist- ธนกฤต พานิชวิทย์-  ธนกฤต พานิชวิทย์ ที่ติ๊กต็อก
หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอปากเกร็ด
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
หมวดหมู่:ชาวไทยเชื้อสายจีน
หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักร้องนักแต่งเพลงชาวไทย
หมวดหมู่:นักจัดรายการวิทยุชาวไทย
หมวดหมู่:ยูทูบเบอร์ชาวไทย
หมวดหมู่:นักร้องจากจังหวัดนนทบุรี
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564